Input: सम्राडसि प्रतीची दिगादित्यास्ते देवाऽअधिपतयो वरुणो हेतीनां प्रतिधर्त्ता सप्तदशस्त्वा स्तोमः पृथिव्याश्रयतु मरुत्वतीयमुक्थमव्यथायै स्तभ्नातु वैरूपꣳ साम प्रतिष्ठित्याऽअन्तरिक्षऽऋषयस्त्वा प्रथमजा देवेषु दिवो मात्रया वरिम्णा प्रथन्तु विधर्त्ता चायमधिपतिश्च ते त्वा सर्वे संविदाना नाकस्य पृष्ठे स्वर्गे लोके यजमानं च सादयन्तु॥१२॥

Padapatha: सम्राडिति सम्ऽराट्।असि।प्रतीची।दिक्।आदित्याः।ते।देवाः।अधिपतय इत्यधिऽपतयः।वरुणः।हेतीनाम्।प्रतिधर्त्तेति प्रतिऽधर्त्ता।सप्तदश इति सप्तऽदशः।त्वा।स्तोमः।पृथिव्याम्।श्रयतु।मरुत्वतीयम्।उक्थम्।अव्यथायै।स्तभ्नातु।वैरूपम्।साम।प्रतिष्ठित्यै।प्रतिस्थित्या इति प्रतिऽस्थित्यै।अन्तरिक्षे।ऋषयः।त्वा।प्रथमजा इति प्रथमऽजाः।देवेषु।दिवः।मात्रया।वरिम्णा।प्रथन्तु।विधर्त्तेति विऽधर्त्ता।च।अयम्।अधिपतिरित्यधिऽपतिः।च।ते।त्वा।सर्वे।संविदाना इति सम्ऽविदानाः।नाकस्य।पृष्ठे।स्वर्ग इति स्वःऽगे।लोके।यजमानम्।च।सादयन्तु